|  |  |  |
| --- | --- | --- |
| Картина, която съдържа текст, графична колекция  Описанието е генерирано автоматично | **ОСНОВНО УЧИЛИЩЕ****„СВ. ИВАН РИЛСКИ”** |  |
| град Перник 2300, кв. “Монте Карло” №1, тел. : 076 607612, e-mail: school@ouivanrilski.com |

**ПРОТОКОЛ №1**

От заседание на Обществения съвет

Към ОУ „Свети Иван Рилски“ – град Перник

Днес, 28.03.2023 г. се проведе присъствено заседание на Обществения съвет към ОУ „Свети Иван Рилски“ – гр. Перник. Заседанието е първо за новия състав на обществения съвет, който бе избран на 11.01.2023 г.

На заседанието присъстваха всички редовни членове на обществения съвет.

Налице е кворум за вземане на решения.

На заседанието се направи промяна в дневния ред. Г-жа Христина Колева предложи първата точка от дневния ред, която е избор на председател на обществения съвет, да бъде преместена последна, за да имат време да обсъдят останалите точки и в хода на разговора да се опознаят и да могат да направят своя избор. Беше гласуван следния дневен ред:

1. 120 години ОУ „Свети Иван Рилски“
2. Съгласуване предложение за избор на учебници и учебни комплекти за първи, втори, пети и шести клас за учебната 2023/2024 година
3. Организационни въпроси
4. Избор на председател на обществения съвет

**Гласували:**

„ЗА“ – 7

„ПРОТИВ“ – 0

„ВЪЗДЪРЖАЛИ СЕ“ – 0

**Не бяха дадени други предложения.**

**По т. 1 от дневния ред** – Директорът на училището даде подробна информация на представителите на обществения съвет за инициативите, които се осъществяват в момента, както и за тези, които предстоят във връзка със 120 годишнината на училището. Някои от инициативите са: юбилеен сборник с детски творби, който ще бъде издаден; вестник с актуални новини, даващ информация за историята на училището, както и за настоящите и бъдещите дейности; изложба, която да може да се види от повече хора; учредяване на училищна награда „Златна и сребърна значка“, тя ще се връчва на учители и ученици за доблестни постъпки, като първото награждаване ще се осъществи на 18 май, когато ще се проведе тържеството по случай юбилея. Тържеството ще се състои от няколко части: официална част и театрална постановка. Постановката ще бъде повторена и следобед, за да имат възможност да я гледат всички ученици на ОУ „Свети Иван Рилски“.

Г-жа Пиралкова разказа и за стартиралата инициатива на ученическия съвет „Лидери срещат лидери“, където учениците имат възможност да се срещат с много и различни личности, да общуват с тях, да черпят от опита и знанията им. Вече е осъществена среща с г-н Станислав Владимиров - кмет на град Перник, както и с г-жа Ваня Коконова – началник на РУО Перник. Във връзка с това сподели за огромния ентусиазъм и хъс на учениците, за интересните въпроси към кмета, както и за удовлетворението, с което са останали след разговора си с него.

Г-жа Зорница Иванова даде предложение да се осъществяват подобни инициативи и сред класовете. Там, където учениците са с награди, медали, постижения в различни области да се срещат с останалите ученици. Тя даде информация, че това вече се случва в самите паралелки, учениците показват пред класа си своите награди и разказват за тях на останалите.

Обсъди се организацията по настоящата инициатива със засаждане на фиданки в западния парк в града. Представителите на обществения съвет поеха ангажимент да организират изкопаването на дупките предварително, за да може да е по-лесно за учениците засаждането на дръвчетата.

**По т. 2 от дневния ред** – Общественият съвет беше запознат с предложението за избор на учебници за първи, втори, пети и шести клас за учебната 2023/2024 година. Преди да бъде направен избора учителите са направили обсъждане и са избрали учебници, които според тях са най-подходящи за учениците. Изборът е оформен в протоколи, които са подписани от учителите.

Избрани са учебници, както следва:

**За първи клас**

1. Български език (Буквар) „Просвета АзБуки“ – Владимир Попов
2. Литература (Читанка) „Просвета АзБуки“ – Иван Цанев и др.
3. Математика „Просвета – София“ АД – Юл. Гарчева и др.
4. Родинознание „Просвета София“ АД – Лиляна Найденова и др.
5. Музика „Просвета Плюс“ – Галунка Калоферова и др.
6. Изобразително изкуство „Просвета – София“ АД – Л. Ангелова и др.
7. Технологии и предприемачество „Просвета – София“ АД – Лучия Ангелова и др.

**За втори клас**

1. Български език „Просвета – София“ АД – Румяна Танкова и др.
2. Читанка „Просвета – София“ АД – Румяна Танкова и др.
3. Математика „Просвета – София“ АД – Юл. Гарчева и др.
4. Английски език „Пиърсън Едюкейшън Лимитид“ – Шарлот Ковил и др.
5. Родинознание „Просвета – София“ АД – Л. Зафирова и др.
6. Музика „Просвета – София“ АД – Пенка Минчева и др.
7. Изобразително изкуство „Просвета – София“ АД – Лучия Ангелова и др.
8. Технологии и предприемачество „Просвета – София“ АД – Георги Иванов и др.

**За пети клас**

1. Български език „БГ учебник“ – Иван Инев и др.

2. Учебник по литература „Булвест 2000“ – Мария Герджикова и др.

3. Математика 1 и 2 част „Просвета – София“ АД – Пенка Нинкова и др.

4. География и икономика „КЛЕТ БЪЛГАРИЯ“ ООД – Р. Пенин и др.

5. Човекът и природата „Klett – Булвест“ – Максим Максимов

6. Изобразително изкуство „Просвета – София“ АД – П. Цанев и др.

7. Музика „Просвета – София“ АД – В. Сотирова

8. Технологии и предприемачество „Бит и техника“, Варна 2017 – Т. Николова и др.

9. Английски език „Пиърсън Едюкейшън Лимитид“ – Ингрид Фрийбърн и др.

**За шести клас**

1**.** Български език „БГ учебник“ – Иван Инев и др.

2. Учебник по литература „Булвест 2000“ – Мария Герджикова и др.

3. Математика 1 и 2 част „Просвета – София“ АД – Пенка Нинкова и др.

4. География и икономика „КЛЕТ БЪЛГАРИЯ“ ООД – Р. Пенин и др.

5. История и цивилизации „Просвета“ (Основано 1945) – Пламен Павлов и др.

6. Човекът и природата „Klett – Булвест“ – Максим Максимов

7. Изобразително изкуство „Просвета – София“ АД – П. Цанев и др.

8. Музика „Просвета – София“ АД – В. Сотирова

9. Технологии и предприемачество „Бит и техника“, Варна 2017 – Т. Николова и др.

10. Английски език „Пиърсън Едюкейшън Лимитид“ – Ингрид Фрийбърн и др.

**Гласували:**

„ЗА“ – 7

„ПРОТИВ“ – 0

„ВЪЗДЪРЖАЛИ СЕ“ – 0

На основание чл. 16 от Правилник за създаването, устройството и дейността на обществените съвети към детските градини и училищата, Общественият съвет

**РЕШИ:**

Одобрява така представеното предложение за избор на учебници и учебни комплекти за първи, втори, пети и шести клас за учебната 2023/2024 година

**По т. 3 от дневния ред** – директорът отправи предложение към новите членове на обществения съвет да изпратят свои кратки визитки, в които да опишат накратко своята биография, която да бъде качена в сайта на училището и достъпна за обществото, както и новия председател да изпрати поздравителен адрес със снимка за юбилейния вестник на училището.

**По т. 4 от дневния ред** – Г-жа Христина Колева се самопредложи за председател на обществения съвет, тя предложи и г-жа Анжелина Миткова, която беше предложена и от още трима от членовете, г-жа Илиана Атанасова също беше предложена за председател от един от членовете. Във връзка с направените предложения, за председател на обществения съвет беше избрана г-жа Анжелина Миткова.

**Гласували:**

„ЗА“ – 7

„ПРОТИВ“ – 0

„ВЪЗДЪРЖАЛИ СЕ“ – 0

След изчерпване на дневния ред заседанието на обществения съвет към ОУ „Свети Иван Рилски“ бе закрито.

Неразделна част от настоящия протокол е Присъствен списък с имената на членовете.

Председател на Обществения съвет Изготвил:

............................................... …………………………

/Анжелина Миткова/ /Дияна Никифорова-Малинова/

29.03.2023 г.

Град Перник